**Tomáš Marcinko** (s. 11. huhtikuuta 1988 Poprad, Tšekkoslovakia) on slovakialainen jääkiekkoilija, joka pelaa Tšekin Extraligan HC Kometa Brnossa. Hän on pelipaikaltaan keskushyökkääjä, mutta osaa pelata myös laidassa. Marcinko on pelannut urallaan ulkomailla myös Pohjois-Amerikassa, Ruotsissa ja KHL:ssä.

Pelityyli
---------

Elite Prospects -sivuston Erik K. Piri n kuvaillut isokokoista Marcinkoa kahden suunnan sentteriksi, joka sijoittuu hyvin ja jolla on hyvät kädet sekä hyökkäyspään taidot. Pirin mukaan hän on kuitenkin profiloitunut enemmän puolustavaksi hyökkääjäksi, joka on käyttökelpoinen alivoimalla. Marcinkolla on kehitettävää luistelussa. Hän laukoo oikealta.

Ura
---

### Seuraura

Marcinko on HK Popradin kasvatti, mutta hän pelasi myöhemmät juniorivuotensa kuitenkin HC Košicessa. Marcinko debytoi seuran Extraliga-joukkueessa vain 16-vuotiaana kaudella 2004–2005, jolloin hän pelasi siellä kuusi runkosarjaottelua ilman tehopisteitä. OHL-joukkue Barrie Colts varasi Marcinkon 55. pelaajana CHL:n varaustilaisuudessa 2005, mutta hän jäi kaudeksi 2005–2006 kuitenkin vielä Košiceen. Marcinko pelasi kauden aikana Extraligassa 18 runkosarja- ja viisi playoff-ottelua tehden kaksi maalia. Hän pelasi kauden aikana miesten pelejä myös viiden runkosarja- ja neljän playoff-ottelun verran sarjatasoa alempana 1. hokejová liga SR:n MHK Humennéssa Marcinko pelasi suurimman osan kaudestaan kuitenkin Košicen A-nuorissa. Hän jakoi tehoilla 26+21=47 joukkueen sisäisen maalipörssin voiton Marek Tkáčin kanssa ja sijoittui sisäisessä pistepörssissä toiseksi edellään vain Tomáš Zagyi. Marcinko jakoi Tkáčin ja HK Popradin Marcel Haščákin kanssa koko Slovakian A-nuorten sarjan maalipörssin neljännen sijan sekä pistepörssin viidennen sijan HK 36 Skalican Michal Šátekin kanssa.

New York Islanders varasi Marcinkon neljännellä kierroksella 115. pelaajana NHL:n varaustilaisuudessa 2006. Hän siirtyi kaudeksi 2006–2007 Marcinkon vuotta aiemmin varanneeseen OHL-joukkue Barrie Coltsiin. Kaudella 2007–2008 hän nousi joukkueen kapteeniksi. Marcinko oli Coltsin kolmanneksi paras pistemies tehoilla 19+26=45. Pudotuspeleissä hän oli joukkueen paras maalintekijä ja jakoi sisäisen pistepörssin voiton Daniel Michalskyn kanssa.

Huhtikuussa 2008 Marcinko teki kolmivuotisen tulokassopimuksen New York Islandersin kanssa. Hän pelasi kaikki sopimuskautensa kokonaan AHL-joukkue Bridgeport Sound Tigersissa. Kesäkuussa 2011 Marcinko teki vuoden mittaisen ja kaksisuuntaisen jatkosopimuksen Islandersin kanssa. Hän pelasi myös kauden 2011–2012 kokonaan farmissa, eikä Marcinko näin ollen debytoinut neljän Islandersin organisaatiossa viettämänsä kauden aikana NHL:ssä.

Elokuun 2012 lopulla Marcinko siirtyi kuukauden mittaiselle try-outille Ruotsin Elitserienissä pelanneen MODO Hockeyn riveihin. Hän pelasi siellä neljä runkosarjaottelua, jonka jälkeen Marcinko jäi ilman sopimusta. Lokakuussa hän palasi kotimaahansa ja siirtyi HC Košiceen loppukauden 2012–2013 kattavalla sopimuksella. Marcinko jatkoi joukkueessa myös kaudella 2013–2014, joka päättyi Slovakian-mestaruuteen. Kaudeksi 2014–2015 hän siirtyi vuoden mittaisella sopimuksella Tšekin Extraligan HC Pardubiceen. Marcinko sijoittui 104 minuutillaan liigan jäähypörssissä kymmenenneksi. Kesäkuussa 2015 hän teki Pardubicen kanssa vuoden mittaisen jatkosopimuksen. Marcinko oli kaudella 2015–2016 tehoilla 6+21=27 joukkueen paras syöttäjä ja jakoi sisäisen pistepörssin toisen sijan Lukáš Nahodilin kanssa edellään vain Petr Sýkora. Pudotuspeleissä hän oli Pardubicen paras syöttäjä ja jakoi sisäisen pistepörssin voiton Jakub Orsavan ja Dmitri Monjan kanssa.

Kaudeksi 2016–2017 Marcinko siirtyi vuoden mittaisella sopimuksella KHL:n kiinalaisen laajennusjoukkue Kunlun Red Starin riveihin. Kaudeksi 2017–2018 hän palasi Tšekin Extraligaan ja siirtyi vuoden mittaisella sopimuksella HC Třineciin.

### Maajoukkueura

Marcinko edusti Slovakiaa Sotšin olympiakisoissa 2014 ja Pyeongchangin olympiakisoissa 2018. Hän pelasi myös MM-kilpailuissa vuosina 2014 ja 2016. Yhteensä Marcinko on pelannut 58 A-maaottelua tehopistein 4+6=10.

Marcinko pelasi myös alle 20-vuotiaiden MM-kilpailuissa vuosina 2007 ja 2008. Ensimmäisessä turnauksessa hänet palkittiin sekä Saksaa että Yhdysvaltoja vastaan pelatun alkulohkon ottelun päätteeksi Slovakian joukkueen ottelun parhaana pelaajana. Jälkimmäisessä turnauksessa hänet palkittiin joukkueensa ottelun parhaana pelaajana Ruotsia vastaan pelatun avausottelun päätteeksi. Marcinko jakoi turnauksessa Slovakian sisäisen tehotilaston voiton neljän muun pelaajan kanssa lukemalla +3.

Marcinko pelasi myös alle 18-vuotiaiden MM-kilpailuissa vuosina 2005 ja 2006, joista jälkimmäisessä turnauksessa hän voitti Slovakian sisäisen tehotilaston lukemalla +2. Marcinko palkittiin sekä Suomea että Ruotsia vastaan alkulohkon ottelun päätteeksi joukkueensa ottelun parhaana pelaajana. Hän pelasi myös World U-17 Hockey Challengessa vuonna 2005, jolloin Marcinko oli Slovakian paras pistemies ja maalintekijä tehoilla 5+1=6.

Muuta
-----

Tomáš Marcinkon isä Miroslav Marcinko pelasi Suomessa Ilveksessä kaksi peliä syksyllä 1993 ja edusti Slovakiaa vuoden 1994 Olympiaturnauksessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2004–2005 | HC Košice | SloEL | 6 | 0 | 0 | 0 | 0 | – | – | – | – | – | U18 | 6 | 1 | 0 | 1 | 4 |
| 2005–2006 | MHK Humenné | Slovakia I | 5 | 2 | 2 | 4 | 4 | 4 | 1 | 3 | 4 | 6 | U18 | 6 | 1 | 2 | 3 | 6 |
|  | HC Košice | SloEL | 18 | 2 | 0 | 2 | 2 | 5 | 0 | 0 | 0 | 0 |
| 2006–2007 | Barrie Colts | OHL | 56 | 19 | 21 | 40 | 56 | 8 | 0 | 1 | 1 | 8 | JMM | 6 | 1 | 3 | 4 | 16 |
| 2007–2008 | Barrie Colts | OHL | 48 | 19 | 26 | 45 | 54 | 9 | 4 | 3 | 7 | 14 | JMM | 6 | 2 | 4 | 6 | 2 |
| 2008–2009 | Bridgeport Sound Tigers | AHL | 58 | 4 | 7 | 11 | 30 | 4 | 0 | 0 | 0 | 0 |
| 2009–2010 | Bridgeport Sound Tigers | AHL | 54 | 4 | 2 | 6 | 27 | 5 | 0 | 1 | 1 | 2 |
| 2010–2011 | Bridgeport Sound Tigers | AHL | 66 | 4 | 7 | 11 | 56 | – | – | – | – | – |
| 2011–2012 | Bridgeport Sound Tigers | AHL | 65 | 8 | 13 | 21 | 78 | 2 | 0 | 0 | 0 | 0 |
| 2012–2013 | MODO Hockey | Elitserien | 4 | 0 | 1 | 1 | 2 | – | – | – | – | – |
|  | HC Košice | SloEL | 38 | 11 | 20 | 31 | 48 | 17 | 2 | 3 | 5 | 60 |
| 2013–2014 | HC Košice | SloEL | 44 | 10 | 18 | 28 | 58 | 8 | 2 | 1 | 3 | 10 | OK | 1 | 0 | 0 | 0 | 2 |
|  |  |  |  |  |  |  |  |  |  |  |  |  | MM | 6 | 0 | 0 | 0 | 6 |
| 2014–2015 | HC Pardubice | ČEL | 45 | 4 | 9 | 13 | 104 | 9 | 3 | 3 | 6 | 16 |
| 2015–2016 | HC Pardubice | ČEL | 51 | 6 | 21 | 27 | 76 | – | – | – | – | – | MM | 7 | 1 | 1 | 2 | 2 |
| 2016–2017 | Kunlun Red Star | KHL | 60 | 5 | 13 | 18 | 88 | 5 | 0 | 2 | 2 | 10 |
| 2017–2018 | HC Třinec | ČEL | 48 | 14 | 22 | 36 | 80 | 17 | 5 | 1 | 6 | 22 | OK | 4 | 0 | 0 | 0 | 2 |
|  |  |  |  |  |  |  |  |  |  |  |  |  | MM | 7 | 0 | 0 | 0 | 6 |
| 2018–2019 | HC Třinec | ČEL | 51 | 10 | 16 | 26 | 87 | 15 | 2 | 3 | 5 | 14 |
| 2019–2020 | HC Třinec | ČEL | 46 | 13 | 19 | 32 | 62 | – | – | – | – | – |
| 2020–2021 | HC Třinec | ČEL | 48 | 12 | 12 | 24 | 70 | 16 | 2 | 0 | 2 | 8 |
| 2021–2022 | HC Třinec | ČEL | 44 | 10 | 17 | 27 | 34 | 14 | 2 | 3 | 5 | 12 |
| 2022–2023 | HC Třinec | ČEL | 41 | 10 | 21 | 31 | 44 | 20 | 5 | 8 | 13 | 37 |
| 8 kautta | yhteensä | ČEL | 374 | 79 | 137 | 216 | 557 | 91 | 19 | 18 | 37 | 109 |
| 4 kautta | yhteensä | AHL | 243 | 20 | 29 | 49 | 191 | 11 | 0 | 1 | 1 | 2 |
| 4 kautta | yhteensä | SloEL | 106 | 23 | 38 | 61 | 108 | 30 | 4 | 4 | 8 | 70 |
| 1 kausi | yhteensä | KHL | 60 | 5 | 13 | 18 | 88 | 5 | 0 | 2 | 2 | 10 |
| 1 kausi | yhteensä | Elitserien | 4 | 0 | 1 | 1 | 2 | – | – | – | – | – |

Lähteet
-------

* Tomáš Marcinko The Internet Hockey Databasessa (englanniksi)
* Tomáš Marcinko *Elite Prospects*. Everysport Media Group AB.  (englanniksi)

### Viitteet

1. 1 2  Tomáš Marcinko The Internet Hockey Databasessa (englanniksi)
2. 1 2 3 4 5 6 7 8 9  Tomáš Marcinko *Elite Prospects*. Everysport Media Group AB.  (englanniksi)
3. ↑  ISLANDERS INK TOMAS MARCINKO  22.4.2008. New York Islanders. Viitattu 12.8.2016. (englanniksi)
4. ↑  June Transactions  26.6.2011. New York Islanders. Viitattu 12.8.2016. (englanniksi)
5. ↑  Edlund, Patrick: Slovakisk center på tryout *modohockey.se*.  30.8.2012. MODO Elithockey AB. Viitattu 12.8.2016. (ruotsiksi)
6. ↑  Runsaasti julkisuutta saanut ruotsalaisseura näytti ovea AHL-miehelle *suomikiekko.com*.  28.9.2012. Nordic Sport Media. Viitattu 12.8.2016.
7. ↑  Káder HC Košice sa posilňuje o útočníka Tomáša Marcinka *hckosice.sk*.  10.8.2012. HC Košice s.r.o.  Arkistoitu 24.9.2015. Viitattu 12.8.2016. (slovakiksi)
8. ↑  Hrabal, Jan: Pardubickou ofenzívu vyztuží Tomáš Marcinko *hcdynamo.cz*.  31.7.2014. PARDUBICE:  HOCKEY CLUB DYNAMO PARDUBICE, a.s. & eSports.cz, s.r.o. Viitattu 12.8.2016. (tšekiksi)
9. ↑  Hrabal, Jan: Bojovník Tomáš Marcinko pokračuje v Pardubicích *hcdynamo.cz*.  2.6.2015. PARDUBICE:  HOCKEY CLUB DYNAMO PARDUBICE, a.s. & eSports.cz, s.r.o. Viitattu 12.8.2016. (tšekiksi)
10. ↑  Kunlun Red Star Facebookissa *facebook.com*.  5.7.2016. Kunlun Red Star. Viitattu 12.8.2016. (englanniksi)
11. ↑  Stebel, Martin: Tomáš Marcinko Ocelářem! *hcocelari.cz*.  11.6.2017. HC Oceláři Třinec & eSports.cz, s.r.o. Viitattu 12.8.2016. (tšekiksi)
12. ↑  BEST PLAYERS PER GAME (pdf)  5.1.2007. IIHF. Viitattu 12.8.2016. (englanniksi)
13. ↑  BEST PLAYERS PER GAME (pdf)  6.1.2008. IIHF. Viitattu 12.8.2016. (englanniksi)
14. ↑  BEST PLAYERS PER GAME (pdf)  22.4.2006. IIHF. Viitattu 12.8.2016. (englanniksi)